Deep in Love

"Deep in Love" (בעברית: "עמוק באהבה") הוא שיר של המפיק הרומני טום בוקסר והזמרת מורנה, ובו ישנם קולות של המוזיקאי האנגלי ג'יי וורנר.<ref name=":1"></ref> הוא יצא לאור כסינגל באיטליה ב-31 באוקטובר 2011 בהוצאת סטפ אנד גו רקורדס, בעוד שמאוחר יותר, היה זמין להורדה דיגיטלית במדינות שונות ב-14 בפברואר 2012, בהוצאת רוטון מיוזיק. הרצועה נכתבה על ידי וורנר ובוקסר, והופקה אך ורק על ידי בוקסר; הוא הלחין את השיר במרוקו ב-2011 ובהמשך הקליט גרסת דמו בעת שהופיע שם. בסופו של דבר, הוא עבד על הרצועה במשך ארבעה חודשים. "Deep in Love" תואר כשיר אהבה; המילים שלו כוללות התייחסות לפרדיגמה הפופולרית לפיה גברים ממאדים ונשים מנוגה.

הווידאו קליפ של "Deep in Love" צולם באולפן בבוקרשט ובאיים הקנריים; הוא הועלה לערוץ היוטיוב של רוטון ב-15 באוגוסט 2011.<ref name=":2"></ref> להמשך קידום השיר, הוא בוצע באירוע ZU Loves You שאורגן בחסות רדיו ZU. הוא הגיע ל-40 העליונים במצעדי השירים במדינות שונות כדוגמת הונגריה, רומניה, פולין ואיטליה. בהמשך לכך, קיבל את תואר הפלטינה על ידי איגוד תעשיית ההקלטות האיטלקי (FIMI), על מכירות של למעלה מ-30,000 עותקים במדינה.<ref name=":0"></ref>

== רקע וכתיבה ==
"Deep in Love" נכתב על ידי טום בוקסר וג'יי וורנר — האחרון שבהם סיפק שירה אורחת — בעוד ההפקה נעשתה על ידי בוקסר בלבד.<ref name=":1" /> בוקסר הלחין את השיר ב-2011 במרוקו; בזמן שהיא ומורנה נסעו להופעה שם במכונית, הוא יצר את מנגינה והקליט הדמו בטלפון הנייד שלו.<ref name=":3"></ref> העבודה על השיר הסתיימה תוך ארבעה חודשים, והשירה נערכה באולפן בלונדון.<ref></ref>

מילותיו של שיר כוללות את השורות "I'm from Venus, you're from Mars/When we're together, we create stars", עליהן דיברה מורנה במהלך ריאיון ואמרה שהן מתארות שני אנשים שחולקים חיבור מיוחד, "שיוצר כוכבים [...] גבוה בשמיים". בוקסר הצהיר כי הוא "[אוהב] להוסיף מסר כלשהו" בשירים שלו, וכי המילים של "Deep in Love" נוצרו בהשראת הפרדיגמה הפופולרית לפיה גברים ממאדים ונשים מנוגה.<ref name=":3" /> בריאיון שפורסם ביוטיוב באותה העת בה יצא השיר, דובר על כך גם כן.<ref name=":3" />

"Deep in Love" הופץ כסינגל באיטליה ב-31 באוקטובר 2011 בהוצאת סטפ אנד גו, והיה זמין להורדה דיגיטלית במדינות שונות ב-14 בפברואר 2012 בהוצאת רוטון.<ref name="digital" /> כמו כן, יצאו שני מיני-אלבומי רמיקס,<ref></ref><ref></ref> שנועדו לעזור בקידום המסחרי שלו ברחבי העולם. "Deep in Love" נכלל בשלושה אלבומי אוסף שהופצו על ידי קונטור רקורדס.<ref></ref><ref></ref><ref></ref>

== וידאו קליפ ==
הווידאו קליפ הרשמי של "Deep in Love" פורסם בערוץ היוטיוב של רוטון ב-15 באוגוסט 2011.<ref name=":2" /> קדם לו טיזר שפורסם ב-9 באוגוסט 2011.<ref></ref> הוא צולם באולפן בבוקרשט, רומניה, כמו גם באיים הקנריים;<ref></ref> כל התלבושות בהן נעשה שימוש בקליפ, נוצרו ועוצבו על ידי מורנה.<ref></ref> הקליפ מתחיל בפוזה של מורנה על רקע נוף מדברי, לובשת חליפת חתול לבנה עם רעלה אדומה המחוברת לגבה ומגפיים לבנים. שאר הקליפ כולל סצנות אחרות, כולל הריקוד שלה עם שלוש רקדניות רקע, קטעים של וורנר ובוקסר וצילומי תקריב של מורנה מול מצלמה לצד רקע פרחוני. לקידום נוסף, "Deep in Love" בוצע באירוע Zu Loves You שאורגן בחסות רדיו ZU ב-16 בפברואר 2012.<ref></ref>

== הצלחה מסחרית ==
מבחינה מסחרית, "Deep in Love" זכה להצלחה מתונה במצעדי השירים. בדצמבר 2011 הוא הגיע למקום ה-18 במצעד 100 הסינגלים הרומניים,<ref></ref> תוך שהגיע למקום התשיעי במצעד הרדיו של מדיה פורסט רומניה בתחילת 2012.<ref></ref> במדיה פורסט ערכו מצעד סוף שנה שפורסם ב-2012, בו דורג השיר במקום ה-29.<ref></ref> "Deep in Love" הגיע למקום ה-39 במצעד הסינגלים האיטלקי,<ref name=":0" /> ושהה 40 שבועות בתוכו בסך הכול.<ref name=":0" /> בהמשך לכך, קיבל את תואר הפלטינה על ידי איגוד תעשיית ההקלטות האיטלקי (FIMI), על מכירות של למעלה מ-30,000 עותקים במדינה.<ref name=":0" /> השיר הגיע למקום השמיני במצעד שירי הדאנס של הונגריה,<ref></ref> ה-18 במצעד דומה בפולין,<ref></ref> וה-109 במצעד הסינגלים הרוסי.<ref></ref>

== מיקומי שיא ==

== נתוני מכירות ==
{| class="wikitable sortable"
|-
!מקום
!תארים
!מכירות
|-
! איטליה (FIMI)<ref name=":0" />
| פלטינה
| 30,000
|}

== היסטוריית יציאות לאור ==
{| class="wikitable"
|-
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!איטליה
|31 באוקטובר 2011
|תקליטור
|סטפ אנד גו
|style="text-align:center;"|
|-
!עולם
|14 בפברואר 2012
|הזרמת מוזיקה • הורדה דיגיטלית
|רוטון
|style="text-align:center;"|<ref name="digital">Citations regarding the digital release of "Deep In Love":
* 
* 
* </ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירים באנגלית
קטגוריה:שירי אהבה